અત્યાર સુધી ગ્લોબલ રોકાણકારોની પાસે કેટલાક ગણ્યા ગાંઠ્યા વિકાસશીલ દેશોમાં તેમનું રોકાણ કરવા સિવાય કોઈ વિકલ્પ નથી બચ્યો. ક્રૂડ ઓઈલ માેંઘું થતાં તેમના માટે રોકાણનો એક માર્ગ ખુલી ગયો છે. અત્રે ઉલ્લેખનીય છે કે વિકસિત દેશોના અમીર લોકો અને રોકાણકાર સંસ્થા તેમની મૂડી ક્રૂડ ઓઈલ, કીમતી ધાતુ અને અમેરિકન બોન્ડમાં લગાવવાનું વધુ પસંદ કરે છે. કારણ ત્યાં તેમના પૈસા વધુ સુરક્ષિત રહે છે. વિકાસશીલ દેશોમાં તેમની મૂડી પર નફો વધુ મળે છે. પરંતુ તેમાં પૈસા ડૂબવાનો ભય વધારે રહે છે. ડિસેમ્બરના મધ્યમાં જો અમેરિકાના ફેડરલ રિઝર્વ બેન્ક તેના વ્યાજદરમાં વધારો કરવાનો નિર્ણય કરે તો ભારતમાથી મૂડી બહાર જવાનો માર્ગ વધુ મોકળો થઈ શકે છે.